ว่าถ้าเมนมา 5 วัน กินยาคุมปกติเม็ดแรกวันที่ 4 ยาคุมจะมีประสิทธิภาพ​ทันทีหรือต้องรอ 7 วันคะ (สมมติว่าเมนมา วันที่ 1 2 3 4 5 แล้วกินยาคุมวันที่ 4)​
สวัสดีค่ะ หากได้เริ่มทานยาคุมกำเนิดภายใน 1-5 นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที ดังนั้น หากได้เริ่มทานยาในวันที่ 4 นับจากวันแรกที่มีประจำเดือนมา ยาคุมก็จะช่วยป้องกันการตั้งครรภ์ได้ทันที และสามารถที่จะมีเพศสัมพันธ์ได้ โดยไม่ต้องรอทานให้ครบ 7 วันค่ะและเมื่อทานยาคุมแผงแรกจนครบ 21 เม็ดและเว้นระยะครบ 7 วันแล้ว ก็ให้เริ่มทานยาคุมแผงที่ 2 ต่อไปได้เลย โดยไม่ต้องสนใจว่าประจำเดือนจะเริ่มมาในวันไหนค่ะ หรือหากเป็นยาคุมชนิด 28 เม็ด เมื่อทานครบ 28 เม็ด ก็ให้เริ่มทานแผงใหม่ได้เลย โดยไม่ต้องสนใจว่าประจำเดือนจะเริ่มมาในวันไหนเช่นกันค่ะ